alexandrainst/scandi-wiki huggingface dataset:
Torgeir Bjørn

Torgeir Bjørn (født 9. mars 1964 i Alvdal) er en norsk tidligere langrennsløper.

Han ble norsk juniormester på 15 km i 1983 – sammen med søskenbarnet Jan Erik Bjørn ble det for øvrig dobbeltseier. Han var på landslaget i flere år og gikk inn til ellevteplass på 50 km. fristil under OL i Calgary i 1988. Hans far, Kristian Bjørn, var også en merittert skiløper med blant annet bronse på 4x10 km stafett i VM på ski i 1950 i Lake Placid.

Etter 10 års samarbeid med treneren Roger Grubben innledet skiskytteren Ole Einar Bjørndalen i juli 2010 et samarbeid med Torgeir Bjørn som hovedtrener.

Han har siden midten av 1990-tallet vært sportskommentator for NRK både på TV og i radio.

Referanser

Eksterne lenker 
 

Norske langrennsløpere
Norske skiskyttertrenere
Ekspertkommentatorer (sport)
Deltakere for Norge under Vinter-OL 1988
Langrennsløpere under Vinter-OL 1988
Norgesmestere i langrenn
Personer fra Alvdal kommune
ZYB

ZYB er et fritt nettbasert verktøy som gir brukere anledning til å ta sikkerhetskopier av og dele mobilens data fra et sentralt nettsted. Bedriften ble grunnlagt i august 2005. ZYB bruker SyncML-synkroniseringsstandarden for å overføre kontakt- og kalenderinformasjon mellom brukernes mobiltelefoner og ZYB-nettjenesten.

Om ZYB 
ZYB ble grunnlagt i 2005 av tre gründere fra København (Tommy Ahlers, Morten Lund og Ole Højriis Kristensen). Deres ønske var/er å etablere en sikker og utvidet nytte av sine mobiler ved å tilby folk å dele og styre sine mobildata på nett. Grunnleggerne ville tilby mange egenskaper, inkludert sikkerhetskopieringen gratis.

ZYB er lokalisert i København, Danmark. Tommy Ahlers er administrerende direktør for ZYB og styret består av Henrik Albertsen (administrerende direktør for Nordic Venture Partners), Preben Damgaard (grunnlegger av Damgaard og tidligere EVP for Microsoft), Torben Haase (administrerende direktør for Excitor) og Tommy Ahlers.

Tjenester 
 Sikkerhetskopier av kontakter, kalenderoppføringer og meldinger (SMS) fra mobilen.
 Gjenskaping av data fra ZYB til hvilken som helst (støttet) telefon.
 Holde to eller flere mobiler oppdatert med de samme data.
 Dele telefonens data med andre ZYB-brukere.
 Eksportere telefonens kontakter og kalenderoppføringer til andre enheter og applikasjoner.

Krav 
For å synkronisere mobilen med ZYB, brukere må ha:
 en SyncML-klargjort telefon
 en fungerende dataforbindelse (WAP/GPRS) på deres telefon

Se også 
 SyncML

Eksterne lenker 
  ZYBs nettside
  ZYBs offisielle blogg
 
   
   
  

Danske IT-selskaper
Selskaper etablert i 2005
Zavolzjsk

Zavolzjsk (russisk: Заво́лжск) er en by i Ivanovo oblast i Russland.  Den ligger på venstre bredd av elva Volga, rundt 90 km nordøst for Ivanovo. Innbyggertall: 13 455 (folketelling 2002), 16 530 (folketelling 1989).

Referanser

Eksterne lenker
 Informasjon for besøkende

Byer i Ivanovo oblast
Byer ved Volga
Bosetninger etablert på 1800-tallet
1800-tallet i Russland
Gong (band)

Gong har også andre betydninger.
Gong er et psykedelisk progrockband ledet og startet av den australske hippien og musikeren Daevid Allen i 1967. Musikken deres har også blitt beskrevet som space rock. En mengde mer eller mindre kjente musikere har en eller flere ganger satt sine føtter innenfor dette noe eksperimentelle prosjektet; Allan Holdsworth, Bill Bruford og Steve Hillage er noen eksempler.

Utvalgte album
 Camembert Electrique (1971)
 Continental Circus (Sound track album, 1972)
 Flying Teapot (1973)
 Angels Egg (1973)
 You (1974)
 Shamal (1976)
 Gazeuse (1977)
 Live etc. (1977)

Eksterne lenker 
 

Gong
Gong
Gong
Band etablert i 1967
Deventer

Deventer er en kommune og by i regionen Salland i den nederlandske provinsen Overijssel. Deventer ligger hovedsakelig på østbredden av elven IJssel, men har også en liten del av sitt område på vestbredden. I 2005 ble kommunen Bathmen med rundt 5000 mennesker slått sammen med Deventer som en del av et nasjonal forsøk på å redusere byråkratiet i landet. Den totale befolkningen var i januar 2007 på 96 596 innbyggere. 

Det har vært besettelser siden bronsealderen i Deventer, men byen har antagelig blitt grunnlagt av den engelske misjonæren Lebuinus i ca. år 768. Han bygget en trekirke ved bredden av IJssel i dette området. 

Byen har to jernbanestasjoner med linjer til Amsterdam / Utrecht–Amersfoort–Osnabrück–Berlin / Hamburg og langs Groningen–Zwolle–Arnhem–Nijmegen. Motorveien A1 går også igjennom området. Den kan følges 90 km til Amsterdam, eller videre til Berlin.

I den første uken av juli er byen senter for en storstilt friluftsfestival Deventer op stelten («Deventer på stylter») hvor skuespillere og artister opptrer gratis i gatene og på plassen Brink. Alle som opptrer må gjøre det på stylter. I august er Deventer hjem for en årlig bokfestivalen, en av de største i Europa med rundt 125 000 besøkende. I desember holder byen en festival for Charles Dickens og blir oppført i byens eldste gater som dekorert Viktoriatidens stil, i henhold til Dickens' litteratur. I 2004 og 2006 kom det rundt 135 000 besøkende til denne festivalen.

Deventer arrangerte VM på skøyter for menn i 1969 og 1973.

Byens tradisjonelle handel og industri har fortsatt en del betydning. Byen har en fabrikk som produserer sentralvarmeanlegg og har fortsatt kontorene til redaktøren og utgiveren Wolters-Kluwer, en av de fremste utgivere innenfor internasjonal vitenskapelig utgivelser.

Deventers honningkake, Bussink Deventer Koek, har blitt produsert i byen i mer enn 500 år, og blir fortsatt framstilt lokalt og solgt over hele Nederland og i utlandet.

Referanser

Eksterne lenker 
 
 Offisiell turistinformasjon

Kommuner i Overijssel
Byer i Overijssel
Hansabyer
Chillum

Et chillum eller chalice er en konisk eller sylindrisk pipe som brukes til å røyke cannabis. Pipen er tradisjonelt laget av keramikk eller glass, og brukes ved rituelle seremonier av menn i den indiske sadhukulturen, av rastafarianere og andre cannabisbrukere.

Referanser

Piperøyking
Cannabisrøyking
Luís Eduardo Schmidt

Luis Eduardo «Edú» Schmidt (født 10. januar 1979) er en brasiliansk fotballspiller som spiller spiss, som for øyeblikket holder til i brasilianske Sport Club Internacional, etter en overgang fra spanske Real Betis

Han har spilt i klubber som São Paulo og Celta Vigo før han i 2004 gikk til lån til Real Betis. Ett år senere signerte han for Betis.

Edú har blant annet ført Betis til klubbens andre cupseier og klubbens første inntreden i Mesterligaen. Allikevel vil han nok bli husket for spilleren som reddet Betis fra nedrykk etter 2-0 seieren mot Racing Santander. Edu scoret begge målene og har nå fått heltestatus i Sevilla.

Edú har også debutert i det , hans debut kom i 1999 mot .

Edú er også Liverpools Fabio Aurelio sin svoger, og Levantes Savio Bortolini sin fetter.

Referanser

Eksterne lenker 
 

Brasilianske fotballspillere
Fotballspillere for São Paulo FC
Fotballspillere for Celta de Vigo
Fotballspillere for Real Betis Balompié
Personer fra regionen Bauru
Deltakere for Brasil under Sommer-OL 2000
Fotballspillere under Sommer-OL 2000
Helldorado

Helldorado er et norsk  rockeband fra Stavanger. Bandet ble startet som en kvartett i 2001 med tre medlemmer fra det irskinspirerte bandet The Tramps. Bandet spiller musikk innen indie-rock, rock'n'roll, country og americana og musikken er blitt omtalt som ørkenrock. Musikken er hovedsakelig komponert av bandets vokalist og gitarist Dag Sindre Vagle. 

Bandet vant finalen i den norske musikkonkurransen Zoom i 2002. Som vinnere fikk de en turne i Norge og et par konserter i Storbritannia og Tyskland, blant annet på Popkomm-festivalen. Samme år ga de ut sin første EP Lost Highway på plateselskapet CCAP. I 2004 kom bandet første album Director's Cut. Albumet ble også gitt ut i Europa på det tyske plateselskapet Glitterhouse. På albumet bidrar Martin Hagfors som medkomponist på enkelte låter. Året etter kom albumet The Ballad of Nora Lee, også det på plateselskapet CCAP i Norge og Glitterhouse i Europa. Bandet har mottatt gode kritikker for alle sine utgivelser.

Bandet har også turnert i andre europeiske land som Østerrike, Sveits, Tyskland, Ukraina og Tyrkia. Spesiell oppmerksomhet har de fått i Tyrkia, hvor de flere ganger har opptrådt på riksdekkende TV, og dessuten har toppet hitlisten på en radiostasjon med sangen «Just Like Fire» fra The Ballad of Nora Lee. I forbindelse med EM i fotball 2008 ble en tyrkisk versjon av sangen «A Drinking Song» fra The Ballad of Nora Lee brukt til offisiell EM-låt for det tyrkiske fotballandslaget.

Etter de to første albumene sluttet gitarist Bård Halsne i bandet på starten på 2006. Bandet har imidlertid fortsatt som en trio.


Medlemmer 
 Dag Sindre Vagle: vokal, gitar
 Hans Wassvik: bassgitar
 Morten Jackman: trommer

Tidligere medlemmer 
 Bård Halsne: gitar (-2006)

Diskografi 
 Lost Highway (2002, CCAP) (EP)
 Director's Cut (2004, CCAP, Glitterhouse)
 The Ballad of Nora Lee (2005, CCAP, Glitterhouse)
 Sinful Soul (2009, CCAP)
 Bones In The Closet (2012, CCAP)

Referanser

Eksterne lenker 
 Hjemmeside
 Helldorado på MySpace

Norske rockegrupper
Band etablert i 2001 i Norge
Ove Sprogøe Prisen

Ove Sprogøe Prisen er en  dansk kulturpris, som gis til en person, som har gjort en usedvanlig prestasjon på teater, film eller tv. Prisen er oppkalt etter skuespilleren Ove Sprogøe, og midlene bak prisen stammer fra forfatterhonorar for biografien Den fynske vulkan om Sprogøe og inntektene fra minneforestillinger arrangert av Nordisk Film etter hans død i 2004. 

Prisen ble tidligere delt ut på Ove Sprogøes fødselsdag 21. desember, men fra 2017 blir den utdelt på Isbjørnen, Nordisk Films show hvor også Nordisk Film Prisen og Erik Ballings Rejselegat deles ut.

Ove Sprogøe Prisen utgjør per 2020 50 000 danske kroner.

Mottakere av prisen
2006: Niels Ellegaard
2007: Nicolaj Kopernikus
2008: Lene Maria Christensen
2009: Signe Egholm Olsen
2010: Cecilie Stenspil
2011: Nikolaj Lie Kaas
2012: Pilou Asbæk
2013: Mia Lyhne
2014: Danica Curcic
2015: Ulrich Thomsen
2016: Johanne Louise Schmidt
2017: Nikolaj Coster-Waldau
2018: Katrine Greis-Rosenthal
 2019: Esben Smed
 2020: Mille Dinesen
 2021: Nicolai Jørgensen

Referanser

Eksterne lenker 
 
 Ove Sprogøe Prisen Danmarks Radio
 Ove Sprogøe Prisen – Olsenbanden-Fanklub Tyskland

Danske filmpriser
Danske kulturpriser
Liste over Kypros’ presidenter

Kypros' president er statsoverhode og regjeringssjef i Republikken Kypros. Embetet ble opprettet i 1960 etter Kypros' uavhengighet fra Storbritannia. Presidenten skulle være gresk-kypriot og visepresidenten skulle være tyrkisk-kypriot. Dette varte til 1963.

Liste

valgt uten motkandidat.

Fotnoter

Referanser 

 
Kypros
Niels Ellegaard

Niels Ellegaard (født 12. mars 1962) er en  dansk skuespiller.

Biografi 
Niels Ellegaard er utdannet ved Café Teatret i 1983. Han har etter sin skuespillerutdannelse vært ansatt på Børneteatret Filuren i Århus fra 1983-1989, deretter fortsatte han på Svalegangen og Århus Teater. Han har hatt suksess i flere roller, blant annet som Bo i Århus Teaters oppsetning av Gregersen Sagaen bygget over Christian Kampmanns romanserie.

Han har videre gjennom årene medvirket i en del revy-forestillinger, blnat annet i flere omgange i Hjørring revyen og Cirkusrevyen. Han har også instruert revyer, og han har mottatt mange hedersbevisninger i revysammenheng. Videre har han spilt i enkelte filmer og medvirket i noen tv-serier.

Han er gift med kollegaen Lise Stegger.

Filmografi (utvalg)

Spillefilm 
 2005 – Bølle Bob og Smukke Sally  
 2003 – Anja efter Viktor 
 2003 – 2 ryk og en aflevering  
 2002 – At kende sandheden  
 1995 – Anton  
 1978 – Vil du se min smukke navle?

TV 
 2006 – Nynne (TV-serie)
 2005 – Ørnen (en episode, TV-serie)
 2000 – Pyrus i Alletiders Eventyr (julekalender)
 1997 – Den hemmelige tunnel (julekalender)

Priser 
 2006: Mottaker av Ove Sprogøe Prisen
 2002: Årets Revykunstner i Danmark
 2001: Årets Revynummer i Danmark
 1997: Årets Revykunstner i Danmark

Referanser

Kilder 
 Dansk wikipedia 
 Niels Ellegaard hos Den danske film databasen
 Kort præsentation af Niels Ellegaards karriere fra Teatret Close-Up

Eksterne lenker 
 
 

Danske skuespillere
Personer fra Svendborg
Fylkesvei 3406

Fylkesvei 3406 går mellom Gøytil og Svartepyttholet i Tokke. Veien er 13,2 km lang.

Frem til 2019 hadde veien betegnelsen fylkesvei 805 (Telemark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Tokke
Henriette Lien

Henriette Lien (født 20. desember 1969) er en norsk skuespiller, danser, programleder, yogainstruktør, forfatter, foredragsholder og coach. 

Henriette Lien jobbet som danser i utallige musikaler og tv-show fra 1988 til 1998, og ble rikskjendis i såpeseriene Hotel Cæsar på TV 2, der hun spilte rollefiguren Ninni Anker-Hansen i periodene 1998–2000 og 2001–2003, og Hos Martin, der hun i 2004 og 2005 framstilte den karrierebevisste Elisabeth som var gift med kaféverten Martin (Sven Nordin). Hun spilte også mordersken Roxie Hart i musikalen Chicago på Oslo Nye Teater. I 2006 var hun programleder for underholdningskonkurransen Dansefeber på TVNorge sammen med Kjetil Tefke. I 2007 gjorde hun jobben alene og i 2008 delte hun programlederjobben med en svensk og en dansk programleder i So You Think You Can Dance Scandinavia. Hun har òg vært programleder for Hit og dit og Grease på TVNorge. Høsten 2009 gikk hun fra tv til radio og ble programleder i programmet Morgenklubben med Loven & co på Radio Norge frem til 2016. Hun debuterte som forfatter med boken En Yogareise i 2018 og jobber som idag hovedsakelig som yogalærer i hele verden. 

I 2000 ble Henriette Lien kåret til den største merkevaren for norsk TV av analyseselskapet rampco.com, som hadde spurt ungdommer om hvilke TV-fjes de satte høyest.

Referanser

Eksterne lenker 
 
 

Norske skuespillere
Norske dansere
Programledere for TVNorge
Skuespillere i Hotel Cæsar
Daniel Høglund

Daniel Høglund (født 12. juli 1986 i Tønsberg) er en norsk programleder og sportskommentator som jobber i Viasat Sport (MTG Sport). Han kommenterer først og fremst fotball og håndball, med hovedvekt på Champions League.

Tidligere jobbet han mange år i P4, hvor han også var programleder i P4s radiofrokost.

Han kommer fra Larvik, men er bosatt i Oslo.

Karriere
Daniel Høglund har bakgrunn fra Nye Radio Larvik, hvor han kommentere lokalidretten fra 2003 til 2007. 

I 2006 startet han i P4 som kommentator i Tippeligaen, og ble raskt kanalens hovedstemme på sport. Der dekket han gjennom mange år en rekke store mesterskap som OL, håndball, skiskytter-VM, ski-VM og fotballandslaget. 

Fra 2007 gjorde han også en rekke jobber for Viasat Sport som kommentator og programleder og blant annet FA-cupen, Europa League, ishockey-VM og Super Bowl. 

I 2013 ble han programleder i P4s radiofrokost sammen med Bjørn Faarlund, Victoria Bryde og senere Silje Stang. 

I 2015 sluttet han i radiokanalen og ble en av Viasats faste kommentatorer i Champions League. I 2016 var han TV3s hovedkommentator under håndball-EM i Polen, sammen med Kristian Kjelling. 

I tillegg til jobben for Viasat Sport er han kommentatorstemmen i TV3-programmet Råskap.

Priser
 Prix Radio 2009: Årets radiotalent
 Prix Radio 2013: Årets morgenflate - P4s Radiofrokost
 Prix Radio 2015: Årets radioøyeblikk - Northug tar gull i VM i Falun

Referanser

Eksterne lenker
 P4s Radiofrokost på P4.no

Norske radiojournalister
Norske sportsjournalister
Personer fra Larvik kommune
Fødsler i 1986
Vinnere av Prix Radio
Arne Indrebø

Arne Indrebø (født 6. august 1969 på Breim i Gloppen kommune) er en norsk tidligere friidrettsutøver og spydkaster som representerte Breim IL, Breimsbygda FIL, Breimsbygda IL og Gloppen Friidrettslag. Han er fire ganger norsk mester.

Bakgrunn 
Indrebø var en allsidig friidrettsutøver og vant Donald Duck-lekene, det uoffisielle norgesmesterskapet for 12-åringer, i høydehopp i 1981. Han var med i et godt friidrettsmiljø i Gloppen med blant annet de jevnaldrende utøverne Ole Morten Mardal (lengdehopper) og Kjell Ove Hauge (kulestøter) som treningskamerater og medelever på idrettsfag ved Firda vidaregåande skule. 

Indrebø dro til El Paso, Texas våren 1990 og studerte med idrettsstipend på universitetet (UTEP) der. I 1992 dro han til Oslo og Norges idrettshøgskole. Han arbeider i dag som treningsleder innen SATS-kjeden i Stavanger.

Han er bror til Benedikte Indrebø, tidligere innehaver av den norske juniorrekorden på 100 meter og med flere medaljer fra NM på 100 meter.

Idrettskarriere 
Han spesialiserte seg etter hvert i spydkast og kvalifiserte seg til junior-VM i Canada i 1988 etter ny personlig rekord og gull i junior-NM på Voss. Han kom ikke videre fra kvalifiseringen i dette, som skulle bli Indrebøs eneste internasjonale mesterskap. Han fikk derimot flere landskamper på junior-og seniorlandslaget, og i 1989 ble han nummer 3 i Europacupen.

Året etter, i 1990, vant han sitt første norske mesterskap i spyd. Han fulgte opp med seire i 1993, 1995 og 1997. Han har sølvmedaljer fra 1991 og 1992. Hans personlige rekord er 76,20 meter, fra et stevne på Byrkjelo i juli 1994. Resultatet gjør Indrebø til den niende beste spydkaster i Norge gjennom tidene (per januar 2008).

NM-medaljer

Se også 
 Liste over kjente personer fra Gloppen kommune
 Liste over kjente elever ved Firda videregående skole

Referanser 

Norske spydkastere
Norske friidrettstrenere
Norske pedagoger
Friidrettsutøvere for Gloppen FIL
Alumni fra University of Texas at El Paso
Alumni fra NIH
Personer fra Gloppen kommune
Norgesmestere i friidrett
Alumni fra Høgskulen i Sogn og Fjordane
Jarle Nilsen (Utsira)

Jarle Nilsen (født 22. september 1966) er en norsk lokalpolitiker. Han  var ordfører i Utsira kommune fra 2007 til 2012. Felleslista fikk flertallet og valgte Jarle Nilsen som sin ordførerkandidat.

Nilsen er medlem av Arbeiderpartiet og representerer partiet i fylkestinget i Rogaland. Han valgte sommeren 2012 å trekke seg fra ordførervervet for å få bedre tid til familien og til vervet som medlem av fylkestinget. Varaordfører Marte Eide Klovning overtok som ordfører.

Referanser

Eksterne lenker 
 – Utsira kommune 

Ap-politikere i Rogaland
Ordførere i Utsira
Anders W. Berthelsen

Anders Wodskou Berthelsen (født 28. september 1969 i Rødovre) er en  dansk skuespiller.

Biografi 
Anders W. Berthelsen vokste opp i Kolding, hvor faren var selger og moren soneterapeut. Etter grunnkurs på EFGs nytelsesmiddelutdannelse ble han utdannet ved Statens Teaterskole i København i årene 1990 til 1994. Allerede i 1992 medvirket han på Dr. Dantes Teater i stykket Jagten. Etter en rekke teater- og tv-roller debuterte han på film i 1996 i filmen Portland.

Han ble kjent som den litt rå og egosentriske René i DRs serie Taxa som gikk i 1997-1999, og i rollen som Palle i TV-serien Krøniken. Han har hatt teaterroller blant annet på FÅR 302, Betty Nansen Teatret, Sceneriet, Bellevue Teatret, Rialto Teatret, Edison og Privat Teatret. I 2004 spilte han på Husets Teater i Kopier og i 2005 på Folketeatret i Forlad os vores skyld. Anders W. Berthelsen blev kåret til Årets mannlige tv-skuespiller ved Tv-festival 2004 og igjen i 2005 for rollen i Krøniken.

På film har han blant annet medvirket i dogmefilmene Mifunes siste sang av Søren Kragh-Jacobsen (der han spilte Kresten) og Italiensk for begynnere av Susanne Bier (der han spilte presten og enkemannen Andreas). I 2009 hadde han en rolle i filmen Over gaden under vandet, der Sidse Babett Knudsen spiller hovedrollen.

Anders W. Berthelsen giftet seg i 1999 med regissør Christina Pind Rasmussen (23-11-1971).

 Filmografi (utvalg) 
 Spillefilm 
 2019 – Ser du månen, Daniel  – Arthur
 2010 – Sandheden om mænd – Bondens sønn
 2009 – Julefrokosten – Fimse
 2009 – Over gaden under vandet – Bjørn
 2008 – Dansen – Lasse 
 2008 – Det som ingen ved – Thomas
 2008 – To verdener – John
 2007 – Kærlighed på film – Jonas
 2007 – Cecilie – Per Hartmann
 2007 – Den sorte Madonna – Gustav
 2007 – De fortaptes sjelers øy – Herman
 2006 – Der var engang en dreng – Palle
 2006 – Drømmen – Freddie Svale
 2004 – Kongekabalen – Ulrik Torp 
 2004 –  Blinded – Mike Hammershoi
 2004 – Tæl til 100 – Far 
 2002 – Klatretyven – Henrik – Vakt
 2001 – Fukssvansen – Carl
 2000 – Italiensk for begynnere – Andreas
 2000 – The Weight of Water – Evan Christenson
 1999 – Pizza King – Steen
 1999 – Mifunes siste sang – Kresten
 1996 – Portland – Janus

 Kortfilm 
 1998 – Begravelsen 
 1996 – Café Hector – Martin

 Tegnefilm (stemme) 
 2004 – Bjørne brødre 2002 – Spirit 

 TV 
 2004–07 – Krøniken – Palle From (22 episoder, TV-serie)
 2004 – Helligtrekongersaften – Andreas Blegnæb
 2003 – Se dagens lys – Kean
 2003 – Langt fra Las Vegas – Tino, Gunnar og en hel krukke bolsjer – Tino (1 episode, TV-serie)
 2003 – Hjerteafdelingen – Stig (TV-serie)
 1997–99 – Taxa – René Boye-Larsen (56 episodes, TV-serie)
 1997 – Dolly & Dolly – Preben (mini TV-serie)
 1994 – Stormfulde hjerter'' – Nikolaj

Referanser

Eksterne lenker 
 

Danske skuespillere
Personer fra Rødovre
Personer fra Kolding
Trabzon

Trabzon, tidligere kjent som Trapezunt og Trebizond (gresk: Τραπεζοῦς , Trapezûs eller Τραπεζούντα, Trapezúnta) er en by ved svartehavskysten i det nordøstre Tyrkia.  Byen er hovedstaden i provinsen med samme navn. 

Gjennom historien har Trabzon vært et viktig møtested for internasjonal handel og kulturell utveksling gjennom byens viktige strategiske beliggenhet ved en handelsrute mellom øst og vest, mellom Asia og Europa, og ved en handelsrute mellom nord og sør, mellom Russland og Midtøsten. Trabzon har vært grunnlaget for en rekke statsdannelser gjennom dets lange historie, og var blant annet hovedstad i det greske Keiserriket Trapezunt, som varte fra 1202 til 1461. Byen ble da erobret av tyrkerne, ved den osmanske sultanen Mehmed II. Ifølge osmanske kilder hadde byen en stor kristen befolkning, spesielt med armensk bakgrunn, fram til første verdenskrig og tvangsdeporteringen av armenere startet.

Byens sentrum hadde 230 399 innbyggere i 2009, mens det bodde 763 983 innbyggere totalt i hele provinsen.

Trabzon er også kjent for fotballaget Trabzonspor, som har vært ligamestere i Tyrkia flere ganger, sist i sesongen 2010–2011.

Navn og etymologi
Byens navn er i dag det tyrkiske Trabzon. Byen er oppigjennom historien kjent som Trapezunt, Trapezund, Trebizond, Tribisonde og Trapezus. På latin het Trabzon Trapezus, som er en latinisering det gammelgreske navnet Τραπεζοῦς – Trapezous, byens opprinnelig navn. Både på pontisk gresk og moderne gresk er byen kalt Τραπεζούντα – Trapezounda. På osmantyrkisk og persisk skrives byen طربزون, og i osmantiden var også navnet Tara Bozan i bruk. Noen geografer fra vesten benyttet dette navnet i stedet for det latinske Trebizond. 

På lazisk er byen kjent som ტამტრა – T'amt'ra, eller T'rap'uzani, på georgisk er den kjent som ტრაპიზონი – T'rap'izoni, og på armensk er det kjent som Տրապիզոն – Trapizon. 1800-tallets reisende armenske prest Byjiskian benyttet andre, innfødte navn, blant annet Hurşidabat og Ozinis.

Noter

Referanser 

Byer i Tyrkia
Trabzon (provins)
Byer ved Svartehavet
De fortaptes sjelers øy

De fortaptes sjelers øy  er en dansk eventyr- og fantasyfilm fra 2007, basert på en roman av samme tittel skrevet av Jacob Weinreich. Filmen er regissert av Nikolaj Arcel, som sammen med Rasmus Heisterberg har skrevet manuskriptet. 

De fortaptes sjelers øy vant fem Robertpriser i kategoriene Årets barne- og familiefilm, Årets sminkør, Årets scenograf, Årets lyd/sounddesign og Årets spesial effekter/lys. Dessuten ble filmen nominert i ytterligere 5 kategorier, blant annet beste regissør.

Handling
Den 14-årig hovedperson Lulu flytter til en liten provinsby med sin mor og lillebror, hvor hun kjeder seg og drømmer om en mere magisk verden. Plutselig blir lillebroren besatt av en ånd, og hun må søke hjelp hos rikmannssønnen Oliver, og den clairvoyante oppfinneren Ricard. Sammen kjemper de mot de mørke kreftene, som gjemmer seg på De fortaptes sjelers øy.

Rolleliste

Eksterne lenker 
 
 De fortaptes sjelers øy hos Den danske film database

Filmer fra 2007
Danske fantasyfilmer
Danskspråklige filmer
Danske familiefilmer
Robertprisen for årets barne- og familiefilm